अध्यक्षता करते हुए प्रो. डीडी दूबे ने कहा कि विज्ञान आज मानव कल्याण के लिए कार्य कर रहा है। उन्होंने कहा कि आज के समय में तकनीकी का जो विस्तार हुआ है उसका श्रेय वैज्ञानिक सीवी रमन को जाता है। सीमित संसाधनों के बावजूद उनके द्वारा की गयी खोज शिक्षकों व विद्यार्थियों के लिए प्रेरणास्रोत है। कार्यक्रम के संयोजक प्रो. बीबी तिवारी ने अपने स्वागत भाषण में नोबेल पुरस्कार प्राप्त वैज्ञानिक सीवी रमन के रमन प्रभाव पर चर्चा की और कहा कि रमन इफेक्ट का उपयोग इंटरनेट के साधनों में भी होता है। जिसकी स्वयं कभी रमन ने भी कल्पना नहीं की होगी कि उनका यह अविष्कार इंजीनियरिंग एवं टेक्नोलाॅजी में कितनी व्यापकता प्राप्त करेगा। डा. प्रदीप कुमार एवं डा. संतोष कुमार ने वक्ताओं का विस्तार से परिचय प्रस्तुत किया। धन्यवाद ज्ञापन डा. अशोक कुमार श्रीवास्तव ने किया। संचालन इंजीनियरिंग संस्थान की बीटेक छात्रा अनामिका सिंह और कासिमा उपाध्याय ने संयुक्त रूप से किया।